Gnaeus Cornelius Lentulus Augur

Gnaeus Cornelius Lentulus Augur Cn. f. (quando natus sit, nescimus, mortuus est anno 25) senator Romanus primo saeculo ante et post Christum natum fuit. Anno 14 a.C.n. consul ordinarius creatus est, annis 10 ad usque 6 legatus Augusti ad Danubium pugnavit et Getis victis ornamentis triumphalibus ornatus estTacitus Annales IV 44. Anno 2/1 proconsul Asiam administravit. Etiam Augur et frater Arvalis fuit. Anno 14 cum Druso Claudio Nerone Minore Dalamatiam venit, ut rebellionem militum finirent. In senatu saepe, praesertim annis 16 et 22, consilia et gesta Tiberii defendebat. Itaque ex Iudicio de laesa maiestate anno 24 sine damno effugit. Post mortem Lentuli fortuna ab Augusto ei data principi Tiberio reddita estDer Neue Pauly, Stuttgardiae 1999, T. 3, c. 194.

 Notae 

Categoria:Senatores
Categoria:Proconsules Asiae
Categoria:Augures
Categoria:Mortui 25
Categoria:Nati saeculo 1 a.C.n.
Lentulus Augur, Gnaeus